ઢાકા- બાંગ્લાદેશે ચીનની કંપનીની મદદથી પોતાના દેશમાં ચાલી રહેલા રોડ પ્રોજેક્ટને રદ્દ કર્યો છે. બાંગ્લાદેશની સરકારે ચીનની કંપની પર બાંગ્લાદેશી અધિકારો સાથે ભ્રષ્ટાચાર કરવાનો આરોપ લગાવી પ્રોજેક્ટ કેન્સલ કર્યો છે. વોઈસ ઓફ અમેરિકાના જણાવ્યા મુજબ આ પરિયોજનામાં ચીનની કંપની ઢાકા-સ્યાલહટ હાઈવેનું નિર્માણ કરી રહી હતી. પરંતુ તેમના દ્વારા બાંગ્લાદેશી અધિકારીઓને લાંચ આપવાનો આરોપ લગાવાયા બાદ બાગ્લાદેશની સરકારે પ્રોજેક્ટ કેન્સલ કર્યો અને ચીનની કંપનીનો બ્લેક લીસ્ટમાં સમાવેશ કર્યો છે. જેથી ભવિષ્યમાં કંપની બાંગ્લાદેશમાં કોઈપણ પ્રોજેક્ટમાં નિર્માણ કરી શકશે નહીં.